# name
La conservació de la natura com a disseny del paisatge

# metadata.dc.description.abstract[].value
Aquest dossier intenta acostar-nos a l'anàlisi de les iniciatives implementades en nom de la conservació, que tenen unes clares implicacions socials, polítiques i territorials, per tal de comprendre millor la conceptualització de la natura que comporten tant el paradigma conservacionista com els seus objectius patrimonials. Hem vertebrat aquesta proposta al voltant del concepte de disseny en tant que es tracta d'un terme que ens parla de dues idees que són clau: la implementació de la transformació intencionada d'un territori d'acord amb una imatge i uns propòsits determinats. Totes les interaccions humanes amb el paisatge impliquen, com hem dit, un cert grau de modificació d'aquest. Les accions dedicades a la restauració o la recuperació d'algun dels seus components (com passa per mitjà de la reintroducció d'espècies), indiquen un grau elevat de compromís amb una determinada conceptualització de la natura. L'esforç orientat a la preservació o la reconstrucció és tan explícit en la narrativa del conservacionisme, que no creiem que sigui exagerat parlar, en aquest context, d'una autèntica enginyeria ambiental, de disseny del paisatge.

# metadata.dc.relation.ispartof[].value
Revista d'Etnologia de Catalunya, 2023, num.47, p. 8-17

# metadata.dc.source[].value
Articles publicats en revistes (Antropologia Social)

# metadata.dc.title[].value
La conservació de la natura com a disseny del paisatge